stanford-oval/wikipedia huggingface dataset:
Xbox Series X/S
הערות שוליים

1 2 3  עידן בן טובים, נחשפו המחירים ותאריך ההשקה של Xbox Series X וה-Xbox המוזל, באתר Geektime, ‏8 בספטמבר 2020
1 2 3  ניקול קפרנטר, Microsoft details full Xbox Series X specs, אתר Polygon, ‏‏16 במרץ 2020 (באנגלית)
| מיקרוסופט |
| --- | --- | --- |
| שירותי אונליין | Live (msn) ‏• Outlook.com ‏• בינג • OneDrive ‏• Microsoft Azure •‏ Office Online ‏• מיקרוסופט 365 • ‏Groove |  |
| חומרה | Surface ‏• Xbox Series X/S ‏• Xbox One ‏• Xbox 360 ‏• Xbox ‏• Kinect ‏• זון |  |
| מערכות הפעלה | Microsoft Windows •‏ Windows Phone ‏• Windows Server ‏• Windows CE ‏• Windows Mobile |  |
| פלטפורמות וסביבות פיתוח | ויז'ואל סטודיו‏ • Visual Studio Code •‏ Microsoft Silverlight |  |
| תוכנות מחשב | מיקרוסופט טיסה • אינטרנט אקספלורר • מיקרוסופט אדג' • סקייפ • Microsoft Mathematics ‏• Microsoft Security Essentials •‏ Microsoft Office ‏• Windows Defender ‏• SQL CE ‏• Microsoft Teams |  |
| תוכנות שרת | Microsoft SQL Server‏ • SharePoint‏ • Internet Information Services • שרת Exchange‏ • Microsoft Biztalk Server‏ • Active Directory |  |
| אנשי מפתח | ביל גייטס • פול אלן • סטיב באלמר • סאטיה נאדלה |  |
| טכנולוגיות | ‎.NET •‏ DirectX •‏ ‎.NET Core |  |

ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
אוויקולריה

| אוויקולריה |
| --- | --- |
 קריבנה ורסיקולור (c. versicolor)
מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: עכבישאים
תת־סדרה:: אופיסתותלה
משפחה:: פרווניתיים
סוג:: אוויקולריה
שם מדעי
 Avicularia ‏לאמארק, 1818

אוויקולריה (שם מדעי: Avicularia) הוא סוג של טרנטולות ממשפחת הפרווניתיים. בסוג זה כמה עשרות מינים. סוג זה של טרנטולות חי באזורים הטרופיים של דרום אמריקה. לכל המינים בסוג זה קצות הרגליים ורודות, דבר המקל על זיהויין.
אחד המאפיינים הבולטים בסוג זה של טרנטולות הוא הדרך שבה הן מגינות על עצמן. כשהן חשות מאוימות הן יבחרו לקפוץ או לרוץ הרחק ממקום הסכנה תחילה, אך לעיתים ישגרו סילון של הפרשות לכיוון האיום. הטרנטולות הבוגרות מסוגלות לדיוק רב ממרחקים של חצי מטר עד מטר.
כשרונן לקפוץ הוא כנראה המקור לאגדות על "עכבישים מעופפים" ביערות הגשם שבהן חיים מיני האוויקולריה השונים. כשרונן לקפוץ מוגבל על ידי מבנה רגליהן שאינו מאפשר להן לקפוץ לגובה.
הטרנטולה ורודת הבהונות היא אחד המינים הפופולריים אצל מגדלים, ונחשבת לחיית מחמד מבוקשת.
מינים

Avicularia affinis (ניקולט, 1849) — צ'ילה
Avicularia alticeps (קייזרלינג, 1878) — אורוגוואי
Avicularia ancylochira מלו-לייטאו, 1923 — ברזיל
Avicularia anthracina (ס. ל. קוך, 1842) — אורוגוואי
Avicularia aurantiaca באואר, 1996 — פרו
Avicularia avicularia (לינאוס, 1758) — קוסטה ריקה עד ברזיל, טרנטולה ורודת בהונות
Avicularia aymara (צ'מברלין, 1916) — פרו
Avicularia azuraklaasi טסמוין, 1996 — פרו
Avicularia bicegoi מלו-לייטאו, 1923 — ברזיל
Avicularia braunshauseni טסמוין, 1999 — ברזיל
Avicularia caesia (ס. ל. קוך, 1842) — פוארטו ריקו
Avicularia cuminami מלו-לייטאו, 1930 — ברזיל
Avicularia detrita (ס. ל. קוך, 1842) — ברזיל
Avicularia diversipes (ס. ל. קוך, 1842) — ברזיל
Avicularia doleschalli (אאוסרר, 1871) — ברזיל
Avicularia exilis סטרנד, 1907 — סורינאם
Avicularia fasciculata סטרנד, 1907 — דרום אמריקה
Avicularia gamba ברטני ופוקושימה, 2009 — ברזיל
Avicularia geroldi טסמוין, 1999 — ברזיל
Avicularia glauca סימון, 1891 — פנמה
Avicularia gracilis (קייזרלינג, 1891) — ברזיל
Avicularia hirschii בולמר, ת'ירר-לוץ ושמידט, 2006 — אקוודור
Avicularia hirsuta (אאוסרר, 1875) — קובה
Avicularia holmbergi ת'ורל, 1890 — גויאנה הצרפתית
Avicularia huriana טסמוין, 1996 — אקוודור
Avicularia juruensis מלו-לייטאו, 1923 — ברזיל
Avicularia laeta (ס. ל. קוך, 1842) — ברזיל, פוארטו ריקו
Avicularia leporina (ס. ל. קוך, 1841) — ברזיל
Avicularia metallica אאוסרר, 1875 — סורינאם
Avicularia minatrix פוקוק, 1903 — ונצואלה
Avicularia nigrotaeniata מלו-לייטאו, 1940 — גויאנה
Avicularia ochracea (פרטי, 1833) — ברזיל
Avicularia palmicola מלו-לייטאו, 1945 — ברזיל
Avicularia parva (קייזרלינג, 1878) — אורוגוואי
Avicularia plantaris (ס. ל. קוך, 1842) — ברזיל
Avicularia pulchra מלו-לייטאו, 1933 — ברזיל
Avicularia purpurea קירק, 1990 — אקוודור
Avicularia rapax (אאוסרר, 1875) — דרום אמריקה
Avicularia recifiensis סטרוכן וברנדל, 1996 — ברזיל
Avicularia rufa שייפלי וגרכמן, 1945 — ברזיל
Avicularia rutilans אאוסרר, 1875 — קולומביה
Avicularia sooretama ברטני ופוקושימה, 2009 — ברזיל
Avicularia soratae סטרנד, 1907 — בוליביה
Avicularia subvulpina סטרנד, 1906 — דרום אמריקה
Avicularia surinamensis סטרנד, 1907 — סורינאם
Avicularia taunayi (מלו-לייטאו, 1920) — ברזיל
Avicularia tigrina (פוקוק, 1903) — אורוגוואי
Avicularia ulrichea טסמוין, 1996 — ברזיל
Avicularia urticans שמידט, 1994 — פרו
Avicularia velutina סימון, 1889 — ונצואלה
Avicularia versicolor (ולקנייר, 1837) — גוואדלופה, מרטיניק
Avicularia violacea (מלו-לייטאו, 1930) — ברזיל
Avicularia walckenaeri (פרטי, 1833) — ברזיל
אדריאן סינה

| --- | --- |

 לידה:  18 באפריל 1977 (בן 47) באיה מארה, רומניה 
 מוקד פעילות:  רומניה 
 תקופת הפעילות:  מ-1999 
 סוגה:  מוזיקת האוס 
 שפה מועדפת:  רומנית, אנגלית 
 חברת תקליטים:  רוטון 
 בן או בת זוג:  Anca Serea (2015–?) 
 www.adriansina.com
 פרופיל ב-IMDb
 
אדריאן קלאודיו סינה (ברומנית: Adrian Claudiu Sînă; נולד ב-18 באפריל 1977) הידוע יותר בשם אדריאן סינה או פשוט אדי סינה, הוא זמר-יוצר, מפיק מוזיקלי, די ג'יי ומוזיקאי רומני. הוא ידוע בעיקר בזכות היצירה, ההפקה והשירה בלהקה אקסנט וגם בזכות הכתיבה וההפקה של להיטי מיינסטרים לעצמו ולאמנים בין-לאומיים אחרים.
קריירה

הוא התחיל בתור די ג'יי בשנות ה-90 והקים להקה עם עמיתו המוזיקאית רמונה ברטה. הוא התפרסם כחבר באקסנט עם השיר "Ultima vară" ("הקיץ האחרון") בשנת 1999. ללהקתו הצטרפו מריוס נדלקו, סורין ברוטנאי ומיהאי גרויה. יחד הם הוציאו מספר להיטים שדורגו במקומות הראשונים הן ברומניה והן ברחבי מזרח אירופה, בעיקר באמצע עד סוף שנות ה-2000. האלבומים של הלהקה קיבלו תוארי פלטינה רבים על ידי איגוד תעשיית ההקלטות הרומני (UPFR) ומיליוני עותקים מהם נמכרו ברחבי העולם. שיר החותם של הלהקה היה "Kylie", שיצא ב-2005.
בתחילת שנות ה-2010, סינה החליט לצאת לקריירת סולו ושיתף פעולה עם מוזיקאים שונים. הוא הקים חברת תקליטים משלו, פרימיום ארטיסט (שנודעה בעבר בשם Sisterhoodlive רקורדס), והקליט מספר להיטי סולו, כמו "Hold On", "I Can't Live Without You" ו-"Angel" (ביחד עם סנדרה אן.). בין היתר, הוציא את הלהיט הבין-לאומי "My Passion" שדורג בשיאו במקום השני בטורקיה טופ 20 (בין-לאומי). ב-2011 הוא היה בפאנל השופטים של "אקס פקטור" הרומני, שם הדריך את בני ה-25. באותה העת, הוא הפיק וכתב מספר להיטים שדורגו במקום הראשון ובעשיריות הפותחות במצעדים השונים עבור אמנים כמו להקת הבנים מקסים והזמרת לידיה בובל.
בשנת 2019 הזמר נבחר על ידי סרטי וולט דיסני לדבב את דרווין בגרסה הרומנית של "כוח G".
קריירה > קריירת סולו

בעבר, הוא כתב את כל השירים ללהקתו, אך מעולם לא יצא לקריירת סולו. בשנת 2010 הוציא סינה את סינגל הסולו הראשון שלו, בשם "Hold On". שנה לאחר מכן, הוא הקליט שיר חדש עם הזמרת הבריטית בברלי בראון, הקליפ שלו צולם בשארם א-שייח', מצרים. מאוחר יותר באותה שנה, יצא שיר חדש, "Angel", בהשתתפות סנדרה אן.; הקליפ שלו צולם בניו יורק. השיר זכה להצלחה בין-לאומית וברומניה דורג בעשירייה הפותחת. זה היה השיר השישה-עשר המושמע ביותר ברומניה ב-2012.
קריירה > חזרה לאקסנט והפקה

בתחילת 2014, סינה הפעיל מחדש את להקתו אקסנט, והוציאה את המיני-אלבום הראשון של הלהקה, Around the World.
חיים אישיים

הוא השתתף בשיעורים באקדמיה לאמנויות תיאטרליות וקולנוע קרגיאלה, והתכונן להיות שחקן, אבל אז הוא בחר בקריירה מוזיקלית.
הערות שוליים

↑  Roton Hits (2007-07-30), Akcent - Kylie (Official Video), נבדק ב-2024-07-18
↑  Number One Top 20 | Klip İzle, web.archive.org, ‏2011-06-03
↑  G-Force, 2009-07-24, נבדק ב-2024-07-18
↑  Kiss FM | Romanian Top 100, web.archive.org, ‏2011-09-28
↑  Around the World - EP by Akcent on Apple Music (באנגלית אמריקאית), 2014-03-21, נבדק ב-2024-07-18
↑  Adrian Sina a ales muzica, desi voia sa devina padurar - Ziarul National, www.national.ro, ‏2012-12-25 (ב־)
| --- | --- |
בקרת זהויות :  MusicBrainz: dc772a86-10b1-4908-bb7e-24e5c0833d7f
אג'גייהו דיבאבה

אג'גָייהוּ דיבאבה (באמהרית: እጅጋዬሁ ዲባባ; נולדה ב-21 במרץ 1982) היא אתלטית אתיופית, סגנית אלופה אולימפית בריצת 10000 מטר (אתונה 2004) ובעלת שתי מדליות ארד באליפות העולם (הלסינקי 2005) בריצת 5000 מטר ובריצת 10000 מטר.
אחיותיה הצעירות הן טירונש דיבאבה, אלופה אולימפית, אלופת עולם ושיאנית העולם בריצות ארוכות וגנזבה דיבאבה שיאנית העולם בריצת 1500 מטר.
ביוגרפיה

דיבאבה נולדה בבקוג'י, מחוז ארסי במרכזה של אתיופיה.
ביוגרפיה > מדליית כסף אולימפית

באולימפיאדת אתונה (2004) זכתה דיבאבה במדליית כסף בריצת 10000 מטר בתוצאה של 30:24.98 דקות, אחרי סינג הוינה מסין (30:24.36 דקות) ולפני בת ארצה דררטו טולו (30:26.42 דקות).
ביוגרפיה > שתי מדליות ארד באליפות עולם

באליפות העולם באתלטיקה שנערכה בהלסינקי, פינלנד בשנת 2005 זכתה דיבאבה בשתי מדליות ארד, בריצת 5000 מטר בתוצאה של 14:42.47 דקות, אחרי אחותה טירונש שקבעה שיא תחרות חדש של 14:38.59 דקות ומסרט דפאר (14:39.54 דקות) ובריצת 10000 מטר בתוצאה של 30:26.00 דקות, שוב אחרי אחותה 30:24.02 דקות וברהן אדרה (30:25.41 דקות). בשתי ריצות אלו, כל המדליות היו של אתיופיה.
אדמונד קין

| --- | --- |

 לידה:  17 במרץ 1787 לונדון, ממלכת בריטניה הגדולה 
 פטירה:  15 במאי 1833 (בגיל 46) ריצ'מונד, הממלכה המאוחדת 
 מקום קבורה:  טירת וינדזור 
 סוגה מועדפת:  קומדיה שייקספירית 
 מדינה:  הממלכה המאוחדת של בריטניה הגדולה ואירלנד 
 בן או בת זוג:  Mary Chambers (17 ביולי 1808–ערך בלתי־ידוע) 
 צאצאים:  Charles Kean 
 
אדמונד קין, 1816 לערך
אדמוּנד קִין (באנגלית: Edmund Kean; ‏17 במרץ (?) 1787 - 15 במאי 1833) היה שחקן תיאטרון אנגלי. גילם בעיקר דמויות שייקספיריות בתיאטרון דרורי ליין ונחשב לשחקן הגדול של תקופתו.
תולדות חייו

קין נולד בלונדון. אביו היה פקיד ואמו שחקנית. כבר בגיל ארבע הופיע על הבמה כקופידון. חיי הבמה משכו אותו יותר מלימודים ולאחר תקופה קצרה כנער סיפון, חבר לדודו מוזס שהיה בדרן, פנטומימאי ופיתום ממנו למד יכולות אלו וכן נחשף למחזותיו של שייקספיר. עם מות דודו עבר לחסותה של השחקנית שרלוט טידסוול (Charlotte Tidswell) שלימדה אותו את עקרונות המשחק ובפרט המשחק השייקספירי.
בגיל 14 הופיע לראשונה בתפקיד המלט ביורק ובהמשך היה לחבר בלהקת תיאטרון נודדת, שהגיעה אף לחצרו של ג'ורג' השלישי, מלך הממלכה המאוחדת בטירת וינדזור. ב-1807 הופיע בבלפסט לצידה של גדולת השחקניות באותה תקופה, שרה סידונס (שלא העריכה אותו, ייתכן משום שפיתח פרשנות שונה לדמויות השייקספיריות מאשר זו שטבע אחיה,  ג'ון פיליפ קמבל).
ב-1814 התקבל כשחקן קבוע בתיאטרון דרורי ליין בלונדון והקריירה שלו החלה לפרוח. תפקידו הראשון בתיאטרון זה היה שיילוק במחזה "הסוחר מוונציה". בבוקר לאחר מכן דיווח ויליאם הזליט: "מר קין... הופיע אמש בתיאטרון דרורי ליין בדמותו של שיילוק. באשר לשימוש בקול, עיניים, פעולה והבעה, אף שחקן, במשך שנים רבות, לא השתווה לו. התשואות, מהתמונה הראשונה לאחרונה, היו כלליות, רמות, ולא הופרעו לרגע". הופעתו זכתה להצלחה גדולה ואחריה עקבו הופעות בתפקידים הראשיים במחזות ריצ'רד השלישי, המלט, אותלו, מקבת' והמלך ליר. קין היה הראשון שיזם את החזרת הסוף הטראגי המקורי של "המלך ליר", לאחר שבמשך שנים הופיעו תיאטראות עם התחליף (האופטימי) שכתב נחום טייט לסיום המחזה במסגרת שכתובו "ההיסטוריה של המלך ליר". החזרה למקור השייקספירי לא התקבלה ברצון על ידי הקהל.
קין זכה להערכה רבה כמפרש של שייקספיר וכעמוד התווך של התיאטרון. קריקטורה בת הזמן מתארת אותו כאטלס הנושא על גבו את התיאטרון. סמואל טיילור קולרידג' כתב שלראות את קין משחק זה כמו לקרוא את שייקספיר לאורם של ברקים.
ב-29 בנובמבר 1820 הגיע קין לניו יורק במסע הופעות והופיע בתפקיד ריצ'רד השלישי. קין שהה בארצות הברית עד יוני 1821 והופיע בין היתר גם בבוסטון עם תיאטרון מקומי. קין שב לבקר בארצות הברית ובקנדה בין אוקטובר 1825 לדצמבר 1826.
הקריירה של קין נפגעה בשל אורח חייו. בעת שהות בשווייץ פגש בשרלוט קוקס, רעייתו של חבר מועצת העיר לונדון. עם שובו הואשם קין בניאוף עם אשת איש. בית המשפט פסק נגדו, אשתו עזבה אותו והטיימס הלונדוני יצא נגדו בסדרת כתבות אלימה. עקב האווירה הציבורית זכה קין לקריאות בוז ולהשלכת פירות וחפצים אל הבמה נגדו הן בבריטניה והן בארצות הברית.
לאחר ששב מארצות הברית, נחלש קין פיזית ומנטלית. הוא לא זכר את תפקידיו ולא היה יכול עוד לתפקד ללא לחשן. ב-25 במרץ 1833 הופיע בפעם האחרונה בתיאטרון קובנט גרדן כשהוא מגלם את אותלו, עם בנו צ'ארלס בתפקיד יאגו. במהלך ההצגה התמוטט על הבמה ולא שב עוד לאיתנו. הוא נפטר פחות מחודשיים לאחר מכן בביתו בריצ'מונד שעל התמזה.
בתרבות

בשנת 1836 חיבר אלכסנדר דיומא האב את המחזה "קין או הפרעה וגאונות" (Kean, ou Désordre et génie), לפיו הדמויות אותן משחק קין משתלטות על חייו עד כי הוא אינו מסוגל עוד להפריד בין חייו לדמויות אותן הוא מגלם וסופו שהוא יוצא מדעתו וכמעט רוצח את השחקנית המגלמת לצידו את דזדמונה במחזה אותלו, במהלך התקף קנאה וזעם.
בשנת 1953 כתב ז'אן-פול סארטר את המחזה Kean אודות חייו של אדמונד קין.
ב-1961 הופק בברודוויי המחזמר Kean, השואב משני המחזות לעיל לפי ליברית שחיברו פיטר סטון ורוברט רייט. המחזמר זיכה את אלפרד דרייק, שגילם את קין, במועמדות לפרס טוני.
בשנת 2020, השחקן יוסי (יוסקה) רובין, העלה את ההצגה 'אדמונד קין' בתיאטרון הסימטה ביפו, בבימויו של יובל כרמי.
לקריאה נוספת

Hillebrand, Harold Newcomb, Edmund Kean, New York, Columbia University Press, 1933. Reprint 1966 ISBN 978-0404032692
הערות שוליים

↑  William Hazlitt, "Mr. Kean’s Shylock", The Morning Chronicle, January 27 1814, reproduced in William Hazlitt, A View of the English Stage, or, A series of dramatic criticisms (London: Robert Stodart, 1818), pp. 1-2
↑  Etching of Edmund Kean as The Theatrical Atlas
↑  רשומה באתר NNDB
| --- | --- |
בקרת זהויות :  NLI: 987007263652505171  PLWABN: 9810604990605606  BNE: XX5442000  BnF: cb13617963w (data)  GND: 118776983  ISNI: 0000 0000 6675 6135  LCCN: n50046386  NDL: 00620916  NKC: xx0162053  NLA: 35707720  NTA: 175484120  SNAC: w6qr568w  SUDOC: 122770609  Trove: 1051606  VIAF: 20476434   WorldCat (עם VIAF): 20476434
The Final Cut

The Final Cut (החיתוך האחרון) הוא האלבום ה-12 של להקת הרוק המתקדם פינק פלויד. האלבום ראה אור בשנת 1982 בבריטניה ושנה לאחר מכן בארצות הברית. בבריטניה האלבום הגיע למקום הראשון במצעד האלבומים ובארצות הברית למקום מספר 6. הוא נודע בעקבות הטקסטים הנוקבים שבו המעבירים ביקורת קשה על פוליטיקה, ממשלות, ומלחמות. ב-23 במאי 1983, הפך האלבום לאלבום זהב וזמן קצר לאחר מכן לפלטינה, ובשנת 1997 הפך לדאבל פלטינה. אלבום זה הוא היחיד של הלהקה שכולו נכתב והולחן על ידי רוג׳ר ווטרס בלבד.
האלבום היה האחרון לפני עזיבתו של רוג'ר ווטרס את הלהקה. כל האלבום נכתב והולחן על ידי ווטרס, ודבר זה יצר מחלוקות וריבים בתוך הלהקה, עד כדי כך שדייוויד גילמור, שהשתתף רק בשני קטעים באלבום, התפרץ על ווטרס ואמר "כשתצטרך גיטריסט, קרא לי."
למעשה, באלבום זה כמעט ולא הייתה השתתפות של שאר חברי הלהקה מכיוון שווטרס דחה אותם, והביא נגנים אחרים במקומם. מעשה זה ערער את הביטחון של מתופף הלהקה ניק מייסון וקלידן הלהקה ריצ'רד רייט (שלא השתתף באלבום כלל), שלא האמינו ביכולת שלהם.
האלבום מדבר על מלחמה ועל תאוות המלחמה של השלטונות המושחתים, והוא מעין המשך לאלבום הקודם "The Wall". באלבום מועברת בגלוי ביקורת על שליטים שונים בעולם, ביניהם מרגרט תאצ'ר ומנחם בגין. ווטרס הקדיש את האלבום לאביו אריק פלטשר ווטרס שנהרג במבצע כושל במלחמת העולם השנייה. בהוצאה השנייה של האלבום ב-2007 אפשר לראות שבגב העטיפה רשום: "to eric fletcher waters".
לחלק משירי אלבום זה נוצרו וידאו קליפים, שאוגדו ביחד לסרט אחד, באורך של 19 דקות, שנשא את שמו של האלבום.
רשימת רצועות

| מס' | שם | משך |
| --- | --- | --- |
| 1. | The Post War Dream  | 2:59 |
| 2. | Your Possible Pasts  | 4:26 |
| 3. | One of the Few  | 1:17 |
| 4. | When the Tigers Broke Free (נוסף לאלבום בגרסה שהופצה מחדש ב-2004)   | 3:12 |
| 5. | The Hero's Return  | 2:42 |
| 6. | The Gunner's Dream  | 5:18 |
| 7. | Paranoid Eyes  | 3:41 |
| 8. | Get Your Filthy Hands Off My Desert  | 1:16 |
| 9. | The Fletcher Memorial Home  | 4:09 |
| 10. | Southampton Dock  | 2:13 |
| 11. | The Final Cut  | 4:42 |
| 12. | Not Now John  | 5:01 |
| 13. | Two Suns In the Sunset  | 5:15 |
| משך כולל: | משך כולל: | 46:11 |
שירי האלבום > The Post War Dream

השיר הפותח את האלבום. בשיר זה שואל ווטרס למה אביו נהרג במלחמת העולם השנייה. נראה כי עצם יציאתה של בריטניה למלחמה, בפעם הראשונה מאז מלחמת העולם השנייה, גרמה לווטרס לחרדות. באחד מהבתים של השיר יש את המילים הבאות:
Should we shout? Should we scream?
What happened to the post war dream?
Oh Maggie, Maggie what have we done?
(תרגום: האם אנו צריכים לצעוק? האם אנו צריכים לצרוח? מה קרה לחלום שאחרי המלחמה? או, מגי מגי מה עשינו?)
מגי היא בעצם מרגרט תאצ'ר. השאלה בשיר היא גם האם החלום שבו כל הזוועות במלחמת העולם השנייה לא יחזרו יותר? זה מראה על הרס עולמו של ווטרס לאחר מות אביו, אריק פלטשר ווטרס.
שירי האלבום > Your Possible Pasts

מילות השיר נקראות בסרט החומה, כשפינק הגיבור הראשי מקריא חלק ממילות השיר. זהו שיר פילוסופי בו ווטרס מסתכל על העבר ותוהה על האפשרויות הבחירה שהיו בו. הוא מציג זאת כאזהרה לעתיד - כל עוד אנחנו יכולים לבחור, צריך לבחון איך הבחירות הקודמות השפיעו עלינו. השיר מעולם לא בוצע בהופעה.
שירי האלבום > One of the Few

אורך השיר הוא דקה ו-23 שניות. ווטרס ניגן על כל כלי הנגינה בשיר. השיר מתאר חייל ששב מהמלחמה ועובד כמורה.
שירי האלבום > Paranoid Eyes

שיר זה מעולם לא בוצע בהופעות של הלהקה. השיר מתאר אדם אשר מציג כלפי החברה דמות שנועדה להסתיר את רגשותיו, הוא מסתתר מאחורי מסיכות ומוכן אפילו להציג שגעון על מנת להגן על נפשו הפגועה. ניתן להבין זאת כחוויה אותנטית של ווטרס, שחי עם צלקת עמוקה מילדותו, בה איבד את אביו.
שירי האלבום > The Hero's Return

השיר במקור, היה אמור לצאת באלבומם הקודם The Wall תחת השם, Teacher Teacher עם מילים שונות אך רעיון זה נדחה והשיר נמצא ב-The Final Cut.
שירי האלבום > The Gunner's Dream

השיר מתאר את חלומו של רובאי במלחמת העולם השנייה ומתאר חזון של שלום וביטחון.
מבצעים: רוג'ר ווטרס - גיטרת בס, שירה, אפקטים, דייוויד גילמור - גיטרה וניק מייסון - תופים. השיר מבוצע יחד עם התזמורת הפילהרמונית של בריטניה מנוצחת על ידי מייקל קמן(אנ'), רפאל ראוונסקרופט(אנ') - טנור סקסופון ומייקל קמן - פסנתר, פסנתר חשמלי.
שירי האלבום > Get Your Filthy Hands Off My Desert

השיר הוא הקצר ביותר באלבום כי משכו הוא דקה יחד עם One of the Few, הם נחשבים לשירים הקצרים באלבום. השיר הוא גם הראשון שפותח את הצד השני בתקליט הויניל. נושא השיר לא ידוע, אך ניתן לשמוע דיבורים ולבסוף צליל של פיצוץ. לאחר מכן, מתחילה שירתו של ווטרס יחד עם התזמורת.
שירי האלבום > The Fletcher Memorial Home

The Fletcher Memorial Home (בית הזיכרון על שם פלטשר). השיר נמצא בשני אלבומי אוסף של הלהקה. Echoes: The Best of Pink Floyd ו-The Best of Pink Floyd: A Foot in the Door. השיר מתאר את התיעוב של מנהיג הלהקה, רוג'ר ווטרס מפוליטיקאים רודנים מאז מלחמת העולם השנייה. ווטרס טוען שכל רצונם של הפוליטיקאים הוא לראות את עצמם בטלוויזיה, להעצים את האגו שלהם. פולשים למדינות אחרות וגורמים למלחמות ולהרס רק מתוך צרכים פוליטיים. משחקים במלחמה ומזיזים פיונים על השולחן כמו ילדים קטנים. ווטרס מזכיר את המנהיגים: (רונלד רייגן, אלכסנדר הייג, מרגרט תאצ'ר, ג'וזף מקארתי, איאן פייזלי, ליאוניד ברז'נייב, ריצ'רד ניקסון אפילו מנחם בגין ראש ממשלת ישראל דאז). השם Fletcher, הוא השם האמצעי של אביו של ווטרס, אריק פלטשר ווטרס שנהרג במלחמת העולם השנייה.
שירי האלבום > Southampton Dock

זהו שיר שמשלב שני סגנונות מוזיקליים. רוק מתקדם ופולק רוק. זה היה השיר הראשון של הלהקה שבוצע בסגנון פולק מאז 1971 בשיר, A Pillow of Winds מ-Meddle. השיר מעולם לא בוצע בהופעה חיה על ידי הלהקה. ווטרס היה היחיד מחברי הלהקה שביצע את השיר הזה יחד עם מייקל קמן. השיר הוא מין המשך לשיר, Get Your Filthy Hands Off My Desert מה שהופך את זה לסוג של מחרוזת. ווטרס ביצע את המחרוזת הזו בהופעה של In the Flesh? שיצא גם ב-DVD. השיר גם בוצע בסיבוב ההופעות של ווטרס שהוא מבצע את האלבום המצליח של הלהקה, The Dark Side of the Moon ב-DVD שנקרא, 2006-2007 The Dark Side of the Moon Live tour.
בשיר, ווטרס מתאר את החיילים ששרדו במלחמה ושבים לאנגליה. הוא מתאר את השבועה לחדול ממלחמה ואת ההפרה של השבועה, כאשר אשה עומדת על מזח סאות'האמפטון ומנופפת לשלום לחיילים היוצאים למלחמה.
שירי האלבום > Not Now John

זהו השיר היחיד שבו הגיטריסט, דייוויד גילמור שר באלבום למרות שווטרס שר בקטעים של הרוק המתקדם. המילה fuck נמצאת בכל פעם בתחילת השירה של גילמור אך היא מעורפלת. זהו שיר שתוקף בחריפות את מרגרט תאצ'ר ראש ממשלת בריטניה דאז. זהו אחד השירים המאופיינים בסגנון ההארד רוק. בקליפ, נראה נער יפני שמסתובב במפעל ובסוף מתאבד. בקליפ מופיע גם אלכס מקאווי המורה בסרט החומה.
שירי האלבום > Two Suns in the Sunset

זהו שיר המתאר פחד משואה גרעינית עתידית. המילים: "the sun is in the east, even though the day is done" מייחס לכדור אש ענק שבא מפיצוץ גרעיני. זהו השיר האחרון בו השתתף רוג'ר ווטרס עם פינק פלויד. בשיר זה, המתופף אנדי ניומארק החליף את ניק מייסון, מכיוון שמייסון התקשה לבצע את מעברי הקצב המורכבים. השיר מסתיים בתובנה שכולנו בני האדם בעלי ערך שווה ומעביר מסר אוניברסלי ואופטימי במידה.
סרט

The Final Cut הוא אוסף וידאו קליפים של שירים מתוך האלבום The Final Cut של להקת הרוק הבריטית פינק פלויד. אורך הסרט הוא 19 דקות, והוא מכיל כארבעה וידאו קליפים. הסרט בוים על ידי ווילי קריסטי, גיסו של רוג'ר ווטרס. השחקן הסקוטי אלכס מק'אנבוי, ששיחק את תפקיד המורה בסרט פינק פלויד - החומה, שיחק תפקיד בולט גם בסרט זה. ווטרס גם מופיע בכמה חלקים בסרט עצמו.
סרט > רשימת רצועות

"The Gunner's Dream"
"The Final Cut"
"Not Now John"
"The Fletcher Memorial Home"
ציטוטים

לדעתי, The Final Cut הייתה הנקודה הכי נמוכה בקריירת פינק פלויד שלנו. הפסקתי לעשות את מיטב יכולתי בהקלטות... אני ניסיתי להסביר לרוג'ר שהשירים שהוא רוצה לשים באלבום הם שירים שדחינו מהאלבום The Wall משום שלא אהבנו אותם. רוג'ר חשב שאני רק מפריע לו... הוא נכנס למן מגלומניה והוא לא נתן לאף אחד להגיד את דעתו על מהלך העניינים. רבנו הרבה בזמן הזה.
The Final Cut היה מצער בשבילי, אף על פי שכשאני מאזין לכולו אני מאוד אוהב אותו. לא אהבתי את השירה שלי שם, כשאתה מאזין לאלבום אפשר לשמוע את המתח העצבני בשירה.
אולוניאדה

| --- | --- |

אורידיקה המבוהלת מוכשת על ידי נחש בפסל של יוהאן וילהלם בייר בארמון שנברון
 תפקיד:  נימפות מרעות ועמקים
 תרבות:  יוון העתיקה
האָוּלוֹנִיאַדוֹת (יוונית עתיקה: Αὐλωνιάς מהיוונית הקלאסית αὐλών "עמק, גיא") היו נימפות שנמצאו במרעה הרים ובעמקים, לעיתים קרובות בחברת פאן, אל הטבע.
אורידיקה, שעבורה נסע אורפיאוס אל השאול האפל, הייתה אולוניאדה. המפגש ביניהם היה בעמק הנהר פניוס שבתסליה שבו פגשה את מותה, בעקיפין, בידי אריסטיוס, בנו של האל אפולו והנימפה קירנה. רצונו של אריסטיוס היה להלהיב את אורידיקה, אבל גועל או פחד גרמו לה לברוח ממנו, בלי להסתכל לאן היא הולכת. אורידיקה דרכה על נחש ארסי ומתה.
הערות שוליים

↑  Bane, Theresa (2013). Encyclopedia of fairies in world folklore and mythology. Jefferson, North Carolina. p. 39. ISBN 978-0-7864-7111-9. OCLC 844308768.
↑  Impelluso, Lucia (2002). Gods and heroes in art. Stefano Zuffi, Thomas Michael Hartmann. Los Angeles: J. Paul Getty Museum. pp. 91–92. ISBN 0-89236-702-4. OCLC 50447697.
ערך זה הוא קצרמרבנושא מיתולוגיה ובנושא יוון העתיקה. אתם מוזמנים לתרום לוויקיפדיה ו.
אג'ה מומאי

| --- | --- |

 לידה:  12 באוגוסט 1998 (בת 26) איסטנבול, טורקיה
 שם לידה:  אג'ה מומאי
 מוקד פעילות:  טורקיה
 תקופת הפעילות:  מ-2018
 סוגה:  פופ טורקי
 שפה מועדפת:  טורקית
 כלי נגינה:  קול
 חברת תקליטים:  DDM
אֶגֶ'ה מוּמאי (בטורקית: Ece Mumay; נולדה ב-12 באוגוסט 1998) היא זמרת טורקייה. ידועה בזכות להיטה "Galaksi", שזכה להצלחה בין-לאומית.
קריירה

אג'ה מומאי נולדה באיסטנבול ב-12 באוגוסט 1998, למשפחה מסירט. היא התחילה לזכות להצלחה כאשר הוציאה את השיר "Vazgeç Gönül". במרץ 2020 הוציאה "Senden Sonra" שזכה להצלחה נאה. שירה "Galaksi" זכה להצלחה בין-לאומית והפך לאחד מהקליפים הטורקיים הנצפים ביותר בכל הזמנים, עם למעלה מ-295 מיליון צפיות בסך הכול. באוקטובר 2021 הוציאה את הדואט "Olmadı" ביחד עם ולט. הוא זכה להצלחה רבה וצבר למעלה מ-25 מיליון השמעות בספוטיפיי. "Peri", שיצא אחריו, צבר למעלה מ-100 מיליון צפיות בסך הכול.
באמצע שנת 2021 הוציאה את הבלדה "Duygularım" בליווי וידאו קליפ בו התלבשה ככלה עם מספר נגניות מסביבה. ב-14 בפברואר, היא הוציאה שיר בשם "Dokuz Mevsim" עם איסמעיל YK לרגל יום ולנטיין. באמצע 2022 הוציאה את הקליפ של "Vanilya" שזכה להצלחה רבה וצבר למעלה מ-52 מיליון צפיות. באותה השנה, הוציאה מספר סינגלים נוספים – לחלקם צולמו וידאו קליפים נלווים. ב-7 באפריל 2023 חזרה עם השיר "Affetmem" שזכה להצלחה מתונה. "Tanrıça", שיצא אחריו, זכה להצלחה גם כן. במהלך קיץ 2023 הוציאה את הסינגל "Panda", ואחריו גם את "Padişah" ללא קליפ נלווה. הסינגל האחרון שהוציאה באותה השנה היה "Deniz Atı".
בתחילת 2024 הוציאה את הדואט "Tılsım" ביחד עם טלאדרו. בהמשך, חברה לאיליאס יילצ'ינטאש יחד הוציאו את "Şahit". מומאי כתבה והלחינה את "Pansuman", שיצא ב-4 באפריל באותה השנה. בחודש העוקב, יצא "Katran" אותו כתבה ביחד עם נאזים ממדוף שגם הלחין אותו.
דיסקוגרפיה > אלבומי אולפן

2018: Odamdan
דיסקוגרפיה > מיני-אלבומים

2022: Vanilya